АҞӘА, абҵара 2- Sputnik. Ачымазарақәа разыԥхьагәаҭареи рхылаԥшреи рзы Европатәи ацентр (ECDC) адыррақәа рыла Чехиа мчыбжьык аҩныҵҟала еиҳа COVID-19 ахьазгәаҭо тәылоуп, ауааԥсыра 100 000-ҩык рҿырԥшрала ҳәа аанацҳауеит РИА Новости.
"Аҵыхәтәантәи амчыбжь аихшьаалақәа рыла Чехиа COVID-19 иахҟьаны еиҳа аԥсыҭбарақәа ахьыҟоу тәылоуп, уа инхо ауааԥсыра 100 000-ҩык ирҿырԥшны. Уаанӡа аԥыжәара аман Андорра. Абри азы адырра ҟанаҵеит ачымазарақәа разыԥхьагәаҭареи рхылаԥшреи рзы Европатәи ацентр (ECDC). Чехиа арбага ишьақәнаргылоит 11,02, Андорра - 7,88, Бельгиа - 6,81, Ермантәыла - 6,19, Черногориа - 6,11. Аҵыхәтәантәи абжьымш рыла Чехиа рыԥсҭазаара иалҵит 1174-ҩык", - аҳәоит Чехиа агәабзиарахьчара аминистрра.
Чехиа аҵыхәтәантәи уахыки-ҽнаки рыла 11 428 акоронавирус хҭыс азгәаҭан. Иааидкыланы уа иахьазы COVID рыдбалоуп 188 492-ҩык, 7 673-ҩык ахәышәтәырҭақәа ирҭоуп.
Апандемиа аамҭаз ареспубликаҿ авирус рцәа иалалеит 335 102-ҩык, ргәы бзиахеит 143 359-ҩык, рыԥсҭазаара иалҵит 3 251-ҩык. Имҩаԥгоуп 2,28 миллион тест.
Адунеи аҟны авирус рыдырбалахьеит 46 миллионҩык ауаа.
АҞӘА, ԥхынҷкәын 3– Sputnik. Азербаиџьан Атәылахьчара аминистрра ирыланаҳәеит Ҟарабах ишҭахаз 2783-ҩык аррамаҵзурауаа, шәҩык инарзынаԥшуа хабарда ишыбжьаӡу. Абри атәы аанацҳауеит РИА Новости.
"Аџьынџьтәылатә еибашьраҿы иҭахеит 2783-ҩык аруаа. 103-ҩык рхаҭара шьақәыргылоуп ДНК анализ ала. Шәҩык инарзынаԥшуа хабарда ибжьаӡит. Урҭ ахьыҟоу ашьақәыргыларазы аусурақәа мҩаԥысуеит. Иахьатәи аамҭазы 1245-ҩык аррамаҵзурауаа ахәышәтәра иахысуеит", - аҳәоит аусбарҭа адырраҭараҿы.
Ашьха Ҟарабах аҭагылазаашьа аҽарыцәгьеит цәыббра 27 рзы. Бџьаршьҭыхрыла аиҿагылара аанкыларазы аҽазышәарақәа ҟаҵан.
Убас, Урыстәыла, Азербаиџьан, Ермантәыла рхадацәа Владимир Путин, Ильхам Алиев, Никол Пашиниан абҵара 10 рзы рнапы аҵарҩит Ашьха Ҟарабах аибашьра аанкыларазы аицҳәамҭа. Уи инақәыршәаны Ермантәылеи Азербаиџьани иааныркылаз аҭыԥқәа рҿы иаангылоит, Бақәа анапаҵаҟахь ииасуеит Кельбаџьартәи, Лачатәи, Агдамтәи араионқәа, атҟәацәа еимырдоит.
Ҟарабахи Ермантәылеи еимаздо Лачатәи акоридор аҿы аурыс ҭынчреиҿкааҩцәа гылоит.
Азербаиџьан аиқәшаҳаҭра Ермантәыла акапитулиациа ауп ҳәа ахырҳәааит. Атәыла ахада Ильхам Алиев иазгәеиҭеит адокумент атәылаз феидара шамоу. Ермантәыла аԥыза-министр Никол Пашиниан иҳәеит аиқәшаҳаҭра анапаҵаҩра акырӡа ишицәыцәгьаз. Абри ашьҭахь Ермантәыла аҿагыларатә акциақәа мҩаԥысуан.
Иара убас шәаԥхьар ҟалоит:
АҞӘА, ԥхынҷкәын 3 - Sputnik. Агәабзиарахьчараз адунеизегьтә еиҿкаара ахаҭарнак Маргарет Харрис ааԥхьара ҟалҵеит асабрадақәа есымша ныҟәыргаларц, иарку аҭыԥқәа рҿадагьы ҳәа аанацҳауеит Reuters.
Абжьгара ҿыцқәа инарықәыршәаны асабрадақәа адәынгьы иныҟәгалатәуп, асоциалтә дистанциа ақәныҟәара алымшозар.
Еиҳа еиӷьны ишьоуп х-ҿыгҳаракны иҟоу асабрадақәа, аҳауа злысуа аба иалхны.
ВОЗ ирабыжьнагом апластик иалху аҿԥыраршәқәа рныҟәгара. Урҭ ирыхьчо ала заҵәык ауп, аха зынӡа акгьы ныҟәумгар аасҭа урҭгьы еиӷьуп ҳәа ишьоуп.
Асабрада ныҟәумгар алшоит аспорттә ҽазыҟаҵарақәа раан.